**Logopedo darbo aprašymas:**

Logopedas vykdydamas darbo funkcijas privalo:

1. padėti mokiniams, turintiems kalbos sutrikimų įsisavinti ugdymo turinį (Logopedo kabinete ar grupėje) ir lavinti jų sutrikusias funkcijas, atsižvelgdamas į kiekvieno mokinio gebėjimus, ugdymosi galimybes, mokymosi ypatumus;

2. priklausomai nuo mokinių individualių savybių, organizuoti ir vesti sutrikusių funkcijų lavinimo individualias, grupines, pratybas;

3. sistemingai stebėti ir vertinti mokinio gebėjimus, įvairiais būdais fiksuoti mokinio pasiekimus ir pažangą, apie mokinio pasiekimus informuoti tėvus (teisėtus mokinio atstovus), pedagogus;

4. bendradarbiauti su kitais Progimnazijoje dirbančiais darbuotojais bei tėvais (globėjais, rūpintojais) planuoti ugdomąją veiklą, sudaryti pritaikytas pagrindinio ugdymo programas, pagalbos mokiniui planus;

5. kurti funkcionalią, dinamišką, psichologiškai ir fiziškai saugią ugdymo(si) aplinką;

6. bendradarbiauti su vietos bendruomene, socialiniais partneriais;

7. garantuoti mokinių fizinį ir psichologinį saugumą savo organizuojamos veiklos ir pratybų su jais metu;

8. nedelsdamas informuoti Progimnazijos administraciją apie mokinio turimas socialines ir/ar sveikatos problemas, pastebėtą ar įtariamą smurtą, prievartą, seksualinio išnaudojimo apraiškas, kitą mokinio teisių pažeidimą;

9. konsultuoti pedagogus, mokinio tėvus (globėjus, rūpintojus) mokinių, turinčių kalbos sutrikimų, ugdymo klausimais;

10. rengti ir naudoti ugdymo priemones, skirtas mokinių, turinčių kalbos sutrikimus lavinimui;

11. dalyvauti Progimnazijos Vaiko gerovės komisijos veikloje;

12. dalyvauti Progimnazijos organizuojamuose posėdžiuose, pasitarimuose, darbo grupių veikloje, renginiuose, projektuose ir kitose veiklose;

13. dalyvauti Progimnazijos įsivertinimo veikloje;

14. vykdyti Progimnazijos veiklą reglamentuojančių dokumentų reikalavimus ir nuostatas;

15. pildyti ir tvarkyti pagal dokumentacijos planą ir atliekamas funkcijas priskirtą dokumentaciją, pasibaigus pildymo laikotarpiui bylas perduoti į Progimnazijos archyvą;

16. nuolat tobulinti savo kvalifikaciją;

17. vykdyti kitus Progimnazijos direktoriaus ar jo pavaduotojo ugdymui pavedimus, susijusius su Logopedo pareigomis ir kitus nenuolatinio pobūdžio pavedimus.

**Reikalavimai šias pareigas einančiam darbuotojui:**

1. turėti aukštąjį išsilavinimą, ir diplomą, kuriame įrašyta, kad yra įgijęs specialiojo pedagogo (logopedo) kvalifikaciją;

2. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688, reikalavimus;

3. privalumas - ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vienos Europos sąjungos valstybės kalbą;

4. būti susipažinusiam su Lietuvos Respublikos Konstitucija, Vaiko teisių konvencija, Vyriausybės nutarimais, Švietimo ir mokslo ministro įsakymais, Vilniaus miesto savivaldybės tarybos sprendimais, Vilniaus miesto administracijos direktoriaus, Švietimo departamento direktoriaus įsakymais ir kitais teisės aktais, reglamentuojančiais švietimo įstaigų veiklą, vaikų ugdymą ir jų teisių apsaugą, specialųjį ugdymą reglamentuojančiais teisės aktais, asmens duomenų apsaugą, ir gebėti juos taikyti praktiškai;

5. išmanyti Dokumentų rengimo taisyklių reikalavimus ir Teisės aktų projektų rengimo rekomendacijas;

6. mokėti naudotis informacinėmis technologijomis, dirbti „MS Office“ programiniu paketu, tvarkyti dokumentų apskaitą, priimti ir siųsti informaciją elektroniniu būdu;

7. mokėti kaupti, valdyti, sisteminti, apibendrinti informaciją ir rengti išvadas;

8. išmanyti specialiųjų poreikių vaikų mokymosi programas;

9. Gebėti įvertinti kalbos raidos ypatumus, kalbos ir kitus komunikacijos sutrikimus, ugdytinių specialiuosius poreikius, išmanyti specialiosios pedagoginės pagalbos teikimo metodus, gebėti juos taikyti šalinant vaikų kalbos sutrikimus;

10. gebėti savarankiškai organizuoti ir planuoti darbą, darbo laiką, vertinti savo veiklą, diegti pažangią patirtį;

11. būti diplomatišku, savarankišku, sąžiningu, komunikabiliu, tiksliai orientuotis situacijose, vengti konfliktinių situacijų, gebėti bendrauti ir bendradarbiauti su mokiniais, turinčiais kalbos sutrikimų, ir bendradarbiauti su mokytojais, kitais asmenimis, tiesiogiai dalyvaujančiais ugdymo procese, mokinių tėvais (globėjais, rūpintojais), pedagoginių psichologinių tarnybų, sveikatos priežiūros, švietimo ir kitų įstaigų darbuotojais.

**Prašomi pateikti dokumentai:**

1. Prašymas dalyvauti atrankoje;

2. Išsilavinimą patvirtinančio dokumento kopija;

3. Pedagogo kvalifikacinės kategorijos pažymėjimas;

4. Gyvenimo aprašymas;

5. Motyvacinis laiškas;

6. Galiojantis teisėto darbo su vaikais kodas (QR kodas).

Pretendentai, geriausiai atitinkantys atrankos reikalavimus, bus informuojami asmeniškai.

Pretendentų atrankos būdas – pokalbis žodžiu.

Atvykus į pokalbį su savimi turėti asmens tapatybę patvirtinantį dokumentą.

**Siūlome:**

Darbą pagal neterminuotą darbo sutartį 1,0 etato su galimybe susitarti dėl didesnio darbo krūvio;

Nuo 2025 m. rugsėjo 1 d. priklausomai nuo pedagoginio darbo stažo ir kvalifikacijos nuo 1971,26 iki 2768,62 Eur. darbo užmokestį.

**Kontaktinė informacija:**

Dokumentus su prierašu "DĖL LOGOPEDO DARBO" siųskite el. paštu: rastine@staneviciaus.vilnius.lm.lt. Kilus klausimams darbo valandomis skambinkite tel. +370 600 72505.